A szennyezőanyag kibocsátást – nemzetközi példákhoz hasonlóan – a nem engedélyköteles tüzelőberendezésekben használható tüzelőanyagok kéntartalmának korlátozására és minimális fűtőértékének előírására szolgáló jogszabály megalkotásával lehet csökkenteni. A tervezett jogszabály szerint a magas kéntartalmú és alacsony fűtőértékű szenet, lignitet csak engedéllyel rendelkező tüzelőberendezésben lehet felhasználni, ezért csak az engedély birtokosa vásárolhatna ilyen tüzelőanyagot.